Diari Oficial de la Generalitat Valenciana


Sumari del DOGV 5405, del 12-12-2006 (2006/14256)

Informació de la selecció d'agent urbanitzador per a la gestió indirecta del programa d'actuació integrada en sòl urbà industrial del sector Sol de l'Horta, de l'Alcora.
-------------------------------------------------------------------------------------------------------------------------------------------------------------------------

### Dades del document

Número de DOGV
:   5405

Data del DOGV
:   12-12-2006

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2006/14239


Data del document
:   30-11-2006

Organisme emissor
:   Ajuntament de l'Alcora

Tipus de document
:   Anunci

Anàlisi jurídica

 Descriptors 

:   * Alcora, l'
    * urbanització
    * contracte d'obres

Informació de la selecció d'agent urbanitzador per a la gestió indirecta del programa d'actuació integrada en sòl urbà industrial del sector Sol de l'Horta, de l'Alcora. [2006/A14327]  
Mitjançant l'Acord plenari de 6 de setembre del 2006, es va acordar iniciar el procediment per a la gestió indirecta del programa d'actuació integrada en sòl urbà industrial Sol de l'Horta i per a l'aprovació de les bases particulars reguladores del programa, i es va ordenar la publicació d'este anunci de concurs:  
1. Entitat local adjudicadora del programa  
Ajuntament de l'Alcora. Carrer de Sant Francesc, número 5. CP 12995. Telèfon 674 65 93 89. Fax 964 38 64 55. Correu electrònic per a efectuar consultes: dvhlvdspt@vuqmyx.usi Pàgina oficial d'Internet on pot consultar-se la documentació: www.alcora.org   
2. Objecte de l'actuació integrada  
Adjudicació i execució de les obres d'urbanització i desenvolupament urbanístic del sector Sol de l'Horta, delimitada en la sol·licitud d'inici de concurs presentada per la mercantil Exagom Verd, SL, i que té com a fites per a la delimitació del sector les següents:  
Nord: eix de la via CV-190.  
Sud: límit del sòl urbà, inclosa la via perimetral  
Est: via de la xarxa estructural del sòl urbà industrial, que queda integrada en l'àmbit en la seua totalitat.  
Oest: eix de la via que el PGOU determina com a delimitadora d'esta illa i que inclou el canvi de zona d'ordenances vigent.  
La superfície del sector s'estima en, aproximadament, 157.500 m².   
3. Identificació de les bases generals i particulars  
Les bases generals reguladores del present concurs de programació seran les que inclou l'annex II del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística, atés que l'Ajuntament de l'Alcora no disposa de bases generals pròpies. Les bases particulars van ser aprovades pel Ple de l'Ajuntament en data 6 de setembre del 2006 i publicades en el Butlletí Oficial de la Província de Castelló número 118 de 3 d'octubre del 2006, amb la rectificació d'errors publicada en el Butlletí Oficial de la Província de Castelló número 128 de 26 d'octubre del 2006. Podran ser examinades a l'Ajuntament de l'Alcora, al domicili indicat en el punt 1, on podran obtenir-se còpies de la documentació esmentada, així com a la següent pàgina d'Internet: www.alcora.org/contratacion  
4. Documentació  
4.1 Les proposicions de les persones interessades hauran d'ajustar-se al model que estableixen les bases particulars.  
 4.2 Els concursants acreditaran el compliment dels criteris de solvència econòmica i financera, tècnica i professional exigibles en cada cas conforme als criteris d'admissió que assenyalen els articles 122 i 123 de la LUV, i en concret per un o algun dels mitjans definits en la base M de les bases particulars.  
4.3 Els licitadors hauran de presentar tres sobre firmats per ells mateixos o per una persona que els represente, on caldrà indicar, a més de la raó social i denominació de l'entitat concursant, el títol del concurs, i inclouran el que segueix:  
. Sobre núm. 1: amb la documentació exigida per a prendre part en el concurs que acredite la personalitat jurídica, la capacitat, els criteris de solvència econòmica i financera, tècnica i professional exigibles en cada cas, conforme als criteris d'admissió que indiquen els articles 122 i 123 de la LUV, i en concret per un o algun dels mitjans definits en la base M de les bases particulars, que es presentarà en una plica segellada i inclourà una justificació documental dels aspectes referits en l'article 133.1, lletres a), b), c), d) i e) de la LUV.   
. Sobre núm. 2: incorporarà la proposició juridicoeconòmica i es presentarà en una plica tancada ajustada al model establit en les bases particulars. Haurà d'incloure, en tot cas, declaració jurada o acta notarial acreditativa d'haver-se efectuat els avisos a què es refereix l'article 134.4 de la Llei 16/2005 (LUV). Amb caràcter previ a l'adjudicació l'Ajuntament requerirà a l'adjudicatari proposat la justificació documental íntegra d'estos aspectes.   
. Sobre núm. 3: l'alternativa tècnica presentada a la vista i, addicionalment, en suport informàtic, que contindrà la documentació a què es refereix l'article 126 de la LUV i la que indiquen les bases particulars. Igualment, en compliment de l'article 134 de l'esmentat text legal, caldrà adjuntar els instruments de planejament i d'acreditació de la viabilitat de la modificació estructural proposada, si pertoca, incorporant-hi, almenys, la sol·licitud de cèdula territorial d'urbanització que regulen els articles 112 i següents de la LUV   
4.4 La documentació que cal valorar, tal com refereix l'article 131.2.k de la LUV, d'acord amb els criteris objectius que serviran de base per a l'adjudicació del programa d'actuació integrada, seran els inclosos en el sobre número 2 (proposició juridicoeconòmica) i en el sobre núm. 3 (alternativa tècnica).  
5. Admissibilitat de variants  
No s'admetran variants, tal com estableix la base G de les bases particulars.  
6. Termini, lloc i idioma per a presentar proposicions  
Cada concursant només podrà presentar una proposició. Els sobres indicats adés hauran de ser lliurats al Registre General d'Entrada de l'Ajuntament de l'Alcora, a l'adreça assenyalada en l'apartat 1, de 09.00 a 14.00 hores, durant el termini de tres mesos a partir de la data d'enviament de l'anunci de concurs al Diario Oficial de la Unión Europea.  
Si les proposicions s'envien per correu, l'empresari haurà de justificar la data d'imposició de l'enviament a l'oficina de Correus i anunciar a l'òrgan la tramesa de l'oferta mitjançant un tèlex, fax o telegrama en el mateix dia. Sense la concurrència d'ambdós requisits no s'admetrà la proposició si l'òrgan de contractació la rep amb posterioritat a la data de l'acabament del termini. No obstant això, si transcorren els 10 dies naturals següents a esta data i no es rep la proposició, esta no s'admetrà en cap cas.  
Les proposicions podran presentar-se en qualsevol de les dues llengües oficials de la Comunitat Valenciana: castellà o valencià.   
7. Criteris objectius per a l'adjudicació del programa  
L'adjudicació del programa es realitzarà a favor de la proposició més avantatjosa d'acord amb els criteris de puntuació establits en la base N de les bases particulars.  
8. Garantia provisional  
Les persones que desitgen participar en el procediment de licitació del programa d'actuació integrada hauran de constituir en la forma i als efectes establits en el TRLACP, una garantia provisional equivalent a 2 per cent de les càrregues d'urbanització, IVA inclòs. L'estimació de càrregues esmentada ascendeix a 8.000.000 d'euros.   
9. Garantia definitiva  
La garantia definitiva, que es constituirà en la forma i als efectes indicats en el TRLCAP s'estableix en un 10 per cent del valor de les càrregues d'urbanització, IVA inclòs, del programa d'actuació integrada aprovat. S'ingressarà en el termini màxim de 15 dies comptadors des de la notificació de l'acord d'aprovació i adjudicació del programa.  
No obstant això, es procedirà a elevar la garantia definitiva a un 20 per cent en els supòsits d'aprovació del programa en què les càrregues urbanístiques estan sotmeses en presumpció de temeritat calculada en els termes establits en la legislació de contractes de les administracions públiques.  
10. Data d'enviament de l'anunci de programació al Diario Oficial de la Unión Europea  
El present anunci s'ha enviat a publicar en el DOUE en data 4 de desembre del 2006   
11. Suspensió de llicències  
D'acord amb el que estableix l'article 101 de la LUV i el 289 del ROGTU, a partir de la data de publicació d'este anunci en el Diari Oficial de la Generalitat, queden suspeses tot tipus de llicències i autoritzacions, a l'àrea del territori indicada en el punt 2, d'acord amb les determinacions establides en els articles esmentats.   
L'Alcora, 30 de novembre de 2006.. L'alcalde: M. Javier Peris Salvador.